
Sa pagsukol sa masa ug hukbo, paga- 
pakyason ang madugoong gyera sa AFP 


imando kanhi lang sa bag-ong gituboy ni Ferdinand Marcos Jr nga hepe 
sa Armed Forces of the Philippines (AFP) nga labaw pang pasubsubon 
ang tempo sa mga operasyon niini batok sa Bagong Hukbong Bayan 
(BHB). Laraw kuno sa maong mando nga "tapuson gilayon kung mahimo" ang 


rebolusyonaryong armadong pakigbisog. 


Mas grabeng terorismo sa esta- 
do, pagpanumpo ug pagpaantus sa 
masa ang siguradong ibunga sa pag- 
pasubsub sa mga operasyon sa AFP. 
Kadungan niini ang minimum nga 
mga gidak-ong batalyon nga opera- 
syong pangkombat batok sa huk- 
bong bayan, nga suportado sa patu- 
ragas nga pagpamomba gikan sa ka- 
hanginan ug pagpanganyon. Kini na 
ang ika-unum nga tuig sa mas gipa- 
subsub pang mga opensiba sa AFP 
nga nagsugod sa gitawag og Oplan 
Kapayapaan sa AFP nga nahimong 
Oplan Kapanatagan kaabag ang Phi- 
lippine National Police (PNP). 

Subay sa hungog nga estratehi- 
yang "hubsan ang dagat aron masi- 
kop ang isda," nagsabwag ang mga 
pasistang tropa og brutal nga kam- 
panya sa pasipikasyon, pagpanum- 


po, saywar ug pagpaniktik batok sa 
masang mag-uuma ug mga kataw- 
hang minorya. Plano niining lisa- 
ngon, piangan sa kahadlok, buntu- 
gon ang masukulong diwa ug pwer- 
sahon ang masa nga itahan ang 
ilang mga katungod ug pangayo. 
Sukwahi sa mga balaod sa gu- 
bat, ginaokupa sa mga armadong 
sundalo ang gatusan ka mga sibil- 
yang komunidad ug ginapailalum 
ang lumulupyo sa ilang paghari-hari. 
Ginadugmok ang panaghiusa sa ma- 
sa aron mas dali silang masumpo. 
Gikontrol ang tanang lihok sa baryo, 
lakip ang pagtakda sa gidaghanon sa 
bugas nga pwedeng paliton, ang li- 
mitadong oras o mga adlaw nga 
pwedeng magtrabaho sa uma. 
Gitarget sa AFP ang mga ligal 
nga organisasyong masa ug ilang 


mga lider nga pugos nga ginalambi- 
git sa armadong rebolusyonaryong 
kalihuka. Kini aron ipagawas nga 
makatarunganon ang armadong 
pagsumpo sa mga sibilyan ug sa 
ilang mga katungod. Sa dis-oras sa 
gabii, nagpanon nga mga pasistang 
sundalo ang gapangatake sa mga 
panimalay aron hadlukon ang mga 
lumulupyo ug pugson silang "mo- 
angkon." Wala ug too ang mga kaso 
sa pagpatay, pagdagit, pagtortyur 
aron paluhuron ang masa sa gahum 
sa militar. 

Sa lima ka tuig, kapin 20,000 na 
ang giparada sa AFP nga mga "mi- 
surender," nga ginapagawas nga 
mga myembro sa BHB (bisan matud 
nila niadtong una nga wala na sa 
4,000 ang myembro sa hukbong ba- 
yan). Sa badyet nga ayudang 
P65,000 kada usa, kapin P1.3 bilyon 
na ang gibubu nga pondo sa gubyer- 
no sa pakanang saywar. Sa kong- 
kreto, sagad pipila ka kilong bugas 
ug delata na lang ang gakadawat sa 
mga tawo. Sa kadaku sa nakurakot 


niini, lakip na gikan sa pipila ka bil- 
yong pisong badyet para sa pagpa- 
semento sa mga kalsada, pursigido 
kaayo ang AFP sa ilang pagpamig-ot 
ug pagpanghasi sa mga lumulupyo. 

Sayop ang pagtoo sa AFP nga sa 
ingon niining paagi hingpit nilang 
mapatay ang diwang masukulon sa 
masa. Ang tinuod, lalum ang ginata- 
num nilang kasilag sa kasingkasing 
sa masa. Daghan sa mga gipaluhod 
ug gipayukbo sa mga pasistang sun- 
dalo labaw nga mikusog ang tingu- 
hang mobarog ug mohangad, ipakita 
ang ilang dungog ug panalipdan ang 
ilang mga katungod ug panginabuhi- 
an. 

Sa tibuok nasud, daghan kanila 
ang padayon nga sekretong nakig- 
lambigit sa hukbong bayan aron ma- 
kigtinabangay kung paunsa mode- 
pensa ug paunsa suklan ang pasis- 
tang pagpanumpo. Dili gakahubsan 
ang kadaghanon sa gustong mosam- 
pa sa BHB. 

Sa milabayng mga tuig, nahimo 
sa BHB sa kinatibuk-an nga patigba- 
bawan ug pakyason ang gilunsad 
nga dinagkung opensiba sa AFP sa 
tibuok nasud. Nagpamatuud kini nga 
nagpabiling lalum ug lapad ang na- 
tagamtamang suporta sa BHB gikan 
sa masang mag-uuma ug katawhang 
Pilipino. Ginapalig-on niini ang baru- 

ganan ug determinasyon sa mga Pu- 
lang manggugubat nga molahutay sa 
dalan sa armadong rebolusyon tali- 
wala sa tanang kalisdanan ug sakri- 
pisyo. 

Subsub ang paningkamot sa ta- 
nang yunit sa BHB nga ipabiling hu- 
got ang panaghiusa sa hukbo ug ma- 
sa. Samtang ginapalig-on ang mga 
nakabarog nga rebolusyonaryong 
organisasyong masa ug mga sanga 
sa Partido, labaw pang gipalapad 
ang mga gerilyang nataran o nagtu- 
god og mga bag-o. Sa ingon, napala- 
pad ang erya aron makalunsad ang 
BHB og mga taktikal nga opensiba 
ug napwersa ang AFP nga binaton 
ang pwersa ug ibuyangyang ang ni- 
pis nga bahin niini. 

Yawe sa panaghiusa sa masa ug 
sa hukbong bayan ang pagpaasdang 
sa rebolusyong agraryong rebolu- 
syon aron suklan ang lain-laing por- 
ma sa pyudal nga pagpahimulos. Ki- 
nahanglang ipunting ang mga pag- 
sukol para paubsan ang abang sa 
yuta, tangtangon ang usura ug kab- 
uton ang makatarunganong presyo 
sa ilang mga produkto sa uma. Ang 
pag-asdang sa rebolusyonaryong 
programa sa reporma sa yuta ang 
hugot nga naghiusa sa hukbong ba- 
yan ug masa. 

Kinahanglang pakusgon ug pa- 

lapdon ang gerilyang pakiggubat 
aron panalipdan ang masa batok sa 
armadong pagpanghasi sa kaaway. 
Kinahanglan usab nga ipataas ang 
katakus sa mga yunit milisya nga 
mag-inisyatiba sa paglunsad og mga 
taktikal nga opensiba aron mapa- 
lagsik ang armadong pagsukol sa 
masa sa daghang lugar. Sa bahin sa 
BHB, kinahanglang padayong mang- 
rekrut og gatusan ka bag-ong mga 
Pulang manggugubat, maglunsad og 
mga pagbansay sa pulitiko-militar, 
ipabiling taas ang disiplina, ug pa- 
kusgon ang pang-ideolohiyang ba- 
ruganan. 

Samtang ginapakusog ang mga 
pakigbisog sa masa sa kasyudaran, 
kinahanglang hugot nga suportahan 
usab sa mga mamumuo, mga estud- 
yante ug propesyunal sa kasyudaran 
ang mga antipyudal ug antipasis- 
tang pakigbisog sa kabanikanhan. 
Kinahanglan nilang tabangan ang 
masang mag-uuma nga dalhon sa 
nasudnon ug internasyunal nga 
atensyon ang kahimtang ug mga 
pagsukol sa kabanikanhan. Kina- 
hanglang direkta silang moadto sa 
mga umahan aron mosalmot sa kali- 
hukang antipyudal, ingonman, sa 
armadong pakigbisog. 

Atubangan sa nagkagrabeng 
krisis nga gipatataw sa taas kaa- 
yong presyo sa pagkaon ug mga pa- 
laliton, ug ubos kaayong suhulan ug 
kita sa masang mamumuo ug mag- 
uuma, labaw nga nag-ilaid ang ma- 
sang mag-uuma, mamumuo ug ka- 
bus sa kalisud ug kagutom. Sa kaba- 
nikanhan, labaw pang migrabe ang 
kahimtang sa kabanikanhan atuba- 
ngan sa malukpanong pagpangilog 
og yuta sa mga langyawng korpora- 
syon nga suportado sa pasistang 
militar. 

Ang krisis sa nagharing siste- 
mang semikolonyal ug semipyudal 
usa ka tabunok nga luna alang sa 
armadong rebolusyon. Dakung ha- 
git, kung mao, sa BHB ug sa masang 
Pilipino nga suklan, pakyason ug pa- 
tigbabawan ang nagkasubsub ng 
kontra-rebolusyonaryong gyera ila- 
lum sa rehimeng Marcos, ug iasdang 
ang nasudnon-demokratikong ti- 
nguha sa katawhang Pilipino. [ab] 

Pakyas ang mga pekeng pagpasurender 
para ihimulag ang katawhan sa rebolusyon 


G ipasiatab sa Southern Luzon Command (Solcom) sa Armed Forces of the 
Philippines (AFP) ug sa Philippine National Police (PNP) sa Calabarzon 
(Cavite-Laguna-Batangas-Rizal-Quezon) ug Mimaropa (Mindoro-Marinduque- 
Romblon-Palawan) ang daghan kuno kaayong “misurender” nga myembro sa 
Bagong Hukbong Bayan (BHB), milisyang bayan, rebolusyonaryong organisa- 
syong masa ug mga kadre sa Partido sa Southern Tagalog (ST). Gihimo ang 
maong pagpanghinambog samtang duguan ang ilang kamot tungod sa maluk- 
panong mga paglapas sa tawhanong katungod ug pagsabwag og kalisang ug 


kahadlok sa mga komunidad. 


Sa tuig 2021, nataho nga adu- 
nay 368 ka kaso sa pugos nga pag- 
pasurender sa ST. Ayha “misuren- 
der,” nakasinati ang mga biktima og 
pagpangbahad,  intimidasyon ug 
pagpanglingla sa mga sundalo ug 
mga kakunsabo o gipugos niining 
mga lokal nga upisyal. 

Nasinati kini sa Baryo Matatag 
sa usa ka nataran sa ST nga gipun- 
dar gikan sa kadaugan sa agraryong 
rebolusyon. Ilalum sa rehimeng Du- 
terte, migrabe ang kampanyang 
"pagpasurender" ug saywar sa lugar. 

Adunay pipila nga nasuhulan sa 
kaaway para gamitong mga aset pa- 
ra mohatag og impormasyon kalabot 
sa Pulang hukbo ug mga rebolusyo- 
naryong organisasyon sa baryo. Mi- 
sangpot kini sa pagpamig-ot sa mga 
lumulupyo mismo ug pipila ka 
engkwentro tali sa AFP-PNP ug BHB. 


Pagpuna ug pagbawi 

Human giases sa hingtungdang 
Komite sa Partido ang kahimtang sa 
Baryo Matatag dihadiha kining nag- 
patuman og lakang aron bawion ang 

baryo ug subling buhion ang mga or- 
ganisasyon dinhi. Nahimong giya nii- 
ni ang tugon sa Partido nga kung ka- 
tawhan ang nalambigit, ipatuman 
ang dili bangis nga pamaagi sa pag- 
sulbad sa mga kontradiksyon ug ma- 
kanunayong pulitikanhong gimbuha- 
ton ug pagpuna. 

Nagpadala og usa ka yunit sa 
BHB aron irekober ang Baryo Mata- 
tag. Nag-amping ang mga Pulang 
manggugubat ilabina nga nabati nila 
ang epekto sa pasistang saywar ug 
pagpangdaut batok sa hukbong ba- 
yan. Sayod silang gihiluan sa kaaway 
ang hunahuna sa mga lumulupyo aron 
mawad-an sila og pagsalig sa hukbo. 

“Ang gusto sa kaaway gamiton mo 
batok sa mga kauban ug sa inyong mga 
silingan,” patin-aw sa mga kauban. 

Kadungan niini, gipatin-aw nila 
nga adunay tulubagon ang kinsamang 
magpagamit sa kaaway sa pagpanik- 
tik ug pagbatok sa rebolusyonaryong 
kalihukan ug katawhan. Kinahang- 
lang atubangon sa mga nakasala ang 
ilang kaso sa hukumang bayan. In- 
gonman, gilahi usab sa mga kauban 


ang bug-at sa gaan nga salaod batok 
sa katawhan ug gubyernong bayan. 
Gipatin-aw sa mga kauban ang 
sistema sa hustisya ilalum sa gub- 
yernong bayan, ang basihan sa kaso 
sa mga nalambigit ug ang nahiuyong 
silot sa mga sad-an. Daghan sa mga 
naila nga nagpagamit sa kaaway 
apan mapahiubsanong miangkon sa 
salaod ug matinud-anong nagbasol 
gihatagag higayon nga magtul-id. 
Gikalipay sa mga lumulupyo ang 
pamaagi sa mga kauban ug hingpit 
nilang gigakus ang mga desisyon. 


Pagtul-id 

Nahimong sumbanan sa pagtul-id 
sa Baryo Matatag ang ilang kasinati- 
an sa rebolusyong agraryo. Dungan 
nga gitun-an balik sa hukbo ug mga 
lumulupyo ang ilang pakigbisog alang 
sa yuta ug mga kadaugan nga nata- 
gamtam gikan dinhi. Dekada 1980 di- 
hang gilunsad ang kalihukan aron ba- 
wion sa masang mag-uuma ong yuta 
sa Baryo Matatag. Magkaabag ang 
BHB ug tagabaryo sa pag-atubang sa 
mga armadong maton ug militar nga 
suluguon sa agalong yutaan. 

“Kung dili tungod sa agraryong 
rebolusyon, dili nato mapakaon ang 
atong pamilya,” matud pa sa usa ka 
tiguwang nga lumulupyo. “Walay 
bili ang pipila ka libo ug mga gisaad 
nga proyekto sa kaaway kumpara sa 
mga yuta nga gihagoan natong gi- 
pakigbisugan.” 

Subay sa desisyon sa hukumang 
bayan, gihatagan og ikaduhang hi- 
gayon ang pipila sa mga nahukman. 
Nagsilbing “silot” ang pagbalik sa 
yutang ginaugmad nila sa organisa- 
syon ug pagpailalum niini sa komu- 
nal nga umahan sa baryo. Mosalmot 
sila sa kolektibong pag-uma isip ka- 
bahin sa pag-umol pag-usab. 

Human gipatuman ang huku- 
mang bayan naguba ang pader nga 
daw nagbulag sa Baryo Matatag ug 
BHB sa pipila ka panahon. Gipatu- 
man sa matag usa ang tagsatagsa 

803rd IBde, gipakyas sa BHB-Northern Samar 


GITAHO SA BAGONG Hukbong Bayan (BHB)-Eastern Visayas ang magkasunod 
nga armadong aksyong gilunsad sa mga yunit niini batok sa 803rd IBde gikan Ab- 
ril hangtud Hulyo. 

Niadtong Abril 3, giambus sa BHB ang kontra-insurhensiyang yunit sa pulis 
sa Barangay San Miguel, Las Navas. Tulo ka pulis ang namatay ug upat ang na- 
samdan. 

Usa ka adlaw ayha niini, giambus sa BHB ang yunit sa 3rd IB sa Barangay La- 
kandula, Las Navas. Duha ka sundalo ang napatay. Niadtong Mayo 10, napatay 
usab sa espesyal nga operasyon sa BHB ang kumander sa tropang naglunsad og 
Retooled Community Service Program sa Barangay San Francisco, Las Navas. 

Sa maong lunsod pa gihapon, nakadepensa ug nakamaniobra ang mga yunit 
sa BHB sa upat ka engkwentrong nasinati niini gikan sa Hunyo 3 hangtud 22. Dili 
moubos sa 14 ang kaswalti sa han-ay sa mga sundalo. 


4 ka madre ug 12 ka lain pa, gikiha sa “pagpondo sa terorismo” 


UPAT KA MADRE sa Rural Missionaries of the Philippines, usa ka abugado ug 11 
ka lain pa ang gikasuhan sa Department of Justice (DoJ) sa “pagpondo sa teroris- 
mo” niadtong Agosto 17. Ang mga gikiha mao silang Mary Louise Dumas, Maridel 
Solomon Fano, Hanelyn Caibigan Cespedes, Emilio Gabales, Ma. Fatima Napoles 
Somogod, Evelyn Lumapas Naguio, Jhona Ignilan Stokes, Melissa Amado Comiso, 
Aldeem Abroguena Yañez, Aileen Manipol Villarosa, Czarina Golda Selim Musni, 
Angelie Magdua, Sister Augustina Juntilla, Sister Maryjane Caspillo, Sister Emma 
Teresita Cupin ug Sister Susan Dejolde. Si Musni kalihim sa Union of People's 
Lawyers in Mindanao. Walay gipagawas nga dokumento ang DoJ kalabot sa mga 
akusasyon sa duha ka "saksi" nga gibasihan sa kaso batok kanila. 

Sa isla sa Negros, walay puas pa gihapon ang pagpangutingkay sa militar. Gi- 
patay sa 94th IB ang usa ka mag-uuma nga lumulupyo sa Sityo Bulasot, Barangay 
Buenavista, Himamaylan City, Negros Occidental niadtong Agosto 8. 

Gipalayas usab sa mga sundalo ang mga lumad nga Maghat-Bukidnon sa ba- 
rangay ug iligal nga giokupa ang ilang mga balay. Gipig-ot nila ang mga bata ug 
kabatan-onang giakusahang mga anak sa mga Pulang manggugubat. 

Sa Negros Oriental, iligal nga giaresto niadtong Agosto 9 si Roldan Baydal, 
usa ka drayber sa habal-habal ug mag-uuma sa Sityo Punong, Barangay Trinidad, 
Guihulngan. Gipabuthan sa 62nd IB sa magkabulag nga insidente niadtong Agos- 
to 16 ug 17 silang Boyet Cezar, Marjun Mahinay, Onil Gonzaga ug Jercel Gonzaga 
sa parehong syudad ug giransak ang balay ni Lary Gelia. Sa Moises Padilla, giran- 
sak usab ang balay ni Ronnie Pasid. 

Sa Northern Samar, iligal nga giaresto niadtong Hunyo si Enriquetta Toling, 
usa sa iladong biktima sa Sag-od Massacre ug residente sa Barangay Sag-od, Las 
Navas. Lakip siya sa 22 ka residente sa barangay nga giobliga sa militar nga 
mag-report sa kampo ayha niini. 


Gikan sa panid 3 


nilang bahin aron magtul-id ang mga adunay kahuyangan ug nakasala. Nalunsad 
ang mga pagtuon, gimbuhatong produksyon ug serbisyong medikal bisan taliwala 
sa grabeng operasyong militar. Subli usang napaganar ang organisasyong masa 
ug nakapatuman ang tagabaryo sa mga rebolusyonaryong tahas. 

Mikaylap sa ubang baryo ang balita sa kadaugan sa Baryo Matatag. Gilang- 
kat niini ang kahadlok sa katawhang pugos nga “misurender” ug gihatagan sila 
0g kumpyansang modangop sa BHB. Sa tinuod, kinabubut-ong miduul sa Pulang 
hukbo ang mga myembro sa usa ka organisasyong gitukod sa AFP-PNP sa kasikbit 
nga baryo aron magpuna sa kaugalingon. [ab] 

Martsa sa pagdumdum sa Adlaw 
sa mga Katutubo. Kadungan sa 
pagdumdum sa Pangkalibutang Ad- 
law sa mga Katutubo niadtong Agos- 
to 9, nagmartsa ang mga grupo sa 
nasudnong minorya padulong sa upi- 
sina sa National Commission on In- 
digenous Peoples sa Quezon City. 
Gimakmak nila ang walay hunong 
nga iligal nga pagpang-aresto, tortyur 
ug pagpamatay sa mga lumad. 


Martsa batok sa Golden Rice sa 
Panay. Nagpiket ang mga grupo sa 
makikinaiyahan ug sa panglawas 
atubangan sa lokal nga upisina sa 
Department of Agriculture sa Iloilo 
City aron babagan ang pakanang 
paggamit ug pagpakaylap sa gol- 
den rice sa isla. 


Sa Bicol, gitukod ang usa ka al- 
yansa batok sa Golden Rice, ang 
SIKWAL-GMO (Bicol Alliance 
against GMO) niadtong Agosto 8 
sa Naga City. Matud sa mga mi- 
tambong, ang mga transnasyunal 
nga mga korporasyon lamang ang 
mabulahan sa golden rice. 


Piket sa Korte Suprema. Gidu- 
nganan sa usa ka piket ang pagsu- 
mite og petisyon alang sa Writ of 
Amparo sa Korte Suprema niad- 
tong Agosto 10. Midangop sa korte 
ang mga kapamilya sa gidagit nga 
mga aktibista ug organisador nga 
sina Elizabeth "Loi" Magbanua, 
Alipio "Ador"  Juat,  Elgene 
Mungcal, ug Ma. Elena "Cha" 
Cortez Pampoza. 


Protesta batok sa interbensyon 
sa US. Nagprotesta sa Mendiola sa 
Maynila ang mga progresibong 
grupo niadtong Agosto 6 kadungan 
sa pulong nilang US Secretary of 
State Anthony Blinken ug Ferdi- 
nand Marcos Jr sa Malacaiiang. 
Panawagan nila ang pagbasura sa 
dili patas nga mga tratado tali sa 
Pilipinas ug US sama sa Visiting 
Forces Agreement ug Mutual 
Defense Treaty nga nagayatak sa 
nasudnong soberanya sa nasud. 

Pagpamomba ug pagpanganyon, 


salot usab sa kinaiyahan 


Dora nga giatras sa 303rd IBde ng Armed Forces of the Philippines (AFP) 
niadtong Agosto 8 ang plano niining himuong “test site” sa pagpamomba 
ang Mt. Mandalagan nga sakop sa Barangay Minapasuk, Calatrava sa Negros 
Occidental. Kini human miangal sa plano ang mga residente ug lokal nga ahensya 
sa Department of Environment and Natural Resources (DENR), ingonman ang 
pipila ka upisyal sa lokal nga gubyerno. Ang maong bukid kabahin sa Northern 
Negros Natural Park (may 80,454.5 ektarya), usa ka protektadong erya kung 
asa nanimuyo ang daghang klase sa mananap ug tanum nga sa isla lang makita. 


Sa laing bahin sa nasud, ginagu- 
ba sa mga pagpamomba ug pagpa- 
nganyon sa AFP ang protektado ug 
dili protektadong mga sentro sa bio- 
diversity. Ginailang sentro sa bio- 
diversity ang mga lugar nga adunay 
abundang rekursong mineral, la- 
sang, tanum ug mananap. Dinhi ma- 
kita ang mga langgam ug uba pang 
mananap nga hapit nang mahanaw, 
ingonman sa mga tanum nga makita 
lamang sa nasud. Daghang komuni- 
dad sa minoryang katawhan ang na- 
buhi sa mga rekurso sa lasang niini. 
Kini usab ang watershed o tinubdan 
sa tubig sa mga nakapalibot nga mu- 
nisipalidad ug syudad. 

Daghan na ang mga pagtuon dili 
lamang sa dautang epekto sa mga 
pagpamomba, kundili lakip sa sagad 
nga pagpalupad sa mga drone, sa la- 
sang ug mga nanimuyo dinhi. Gawas 
sa kadaut nga ginabunga sa mga bom- 
ba sa mga sibilyang komunidad, gina- 
tugaw sa hugong sa mga eroplano, he- 
likopter ug drone nga pangsarbeylans 
(nga sagad pipila ka oras nga naka- 
pundo sa ere) ang natural nga siklo sa 
ihalas nga mga mananap, ilabina sa 

mga langgam. Lapas ang maong kada- 
ut sa katungod sa katawhan sa usa ka 
balansyado ug baskog nga ekolohiya. 


Nipis nga proteksyon 

Sa kinatibuk-an, kapin 7 milyong 
ektarya lamang sa kayutaan, mga 
suba ug kadagatan sa Pilipinas ang 
ginailang protektado. Lapad nga ya- 
weng sentro sa biodiversity ang wa- 
lay proteksyon tungod sa interes ug 
mga operasyon dinhi sa mga lang- 
yaw ug lokal nga mga tigpangawkaw. 
Bisan ang mga gideklarang protek- 
tado ang una nang giupaw ug gigun- 
ob sa dinagkung kapitalistang pag- 
pangtroso ug pagmina sa milabayng 
siglo. Talagsaon na lang ang mga lu- 
gar sa biodiversity nga aduna pay old 
forest growth o karaang lasang. 

Lakip sa maong mga lugar ang 
Samar Island Natural Park nga adu- 
nay gilapdong 335,105 ektarya ug 
naglangkub sa bukirong bahin sa Las 
Navas ug Catubig. Niadtong 2019, 
naghulog ang AFP og mga bomba duul 
sa Mt. Capotoan nga matay-og sa yu- 
ta ug nagresulta sa pagkabangag sa 
yuta nga may gilapdong 100-metros. 


A C 


ei 

Sa Mindanao, dakung ihap sa 
natahong mga pagpamomba sa Ang 
Bayan gilunsad sa lain-laing dapit sa 
Mt. Pantaron (langkub: 1.24 milyong 
ektarya). Dinhi makita ang usa sa pi- 
nakalapad nga nahabiling karaang 
lasang sa nasud. Dili protektado sa 
balaod ang maong bukid bisan pa 
adunay mga sugyot ug panawagan 
nga nakalatag para dinhi. Lakip dinhi 
ang panawagan sa mga minorya sa 
Talaingod, kung asa 6,000 ka ektar- 
ya pa sa karaang lasang ang makita. 

Sa Bukidnon, gipasiatab sa NTF- 
Elcac ang pagkasunog sa tumoy sa 
usa sa mga bukid sa Mt. Tago (gi- 
lapdon: 13,341 ektarya) sa pagpa- 
momba sa AFP niadtong Nobyembre 
2021. Tulo pa ka bukid (Mt. Ki- 
mangkil, Mt. Lumot ug Mt.Tangku- 
lan) ang gibomba sa AFP sa lain-la- 
ing panahon. Ang maong mga bukid 
adunay hiniusang gilapdon nga 
43,835 ektarya gisugyot na usab 
nga ideklarang protektado ug ilhong 
kasumpay nga habitat sa protekta- 
dong Mt. Kitanglad (47,234 ektar- 
ya) ug Mt. Kalatungan Range 
(22,225 ektarya). Sa Misamis Orien- 
tal, dili luwas ang Mt. Balatukan Ra- 
nge (8,437 ektarya) sa pagpamom- 
ba ug pagpangutingkay sa militar. 

Sa rehiyon sa Davao, tulo ka pro- 
tektadong lugar (Mt. Hamiguitan, 
Mainit Hotspring Protected Landscape 
ug Aliwagwag Protected Landscape) 
ang adunay langkub nga mga bahin sa 
Compostela Valley (Davao de Oro). 

Sa mga lugar sa Bangsamoro, 
subli-subli usab ang pagpamomba 
ug pagpanganyon sa AFP sa Ligua- 
san Marsh ug bukid sa Mt. Daguma 
sa Sultan Kudarat. 

Sa Luzon, gibomba niadtong 
2017 sa 202nd IBde ug 730th Com- 
bat Group ang Mt. Banoi, usa ka kri- 
tikal nga watershed area nga nag-u- 
nang tinubdan sa tubig sa Batangas. 
Sa Cagayan, gibomba ang mga ko- 
munidad sa lumad sa Mt. Cagua nga 
anaa sa pinakaamihanang bahin sa 
Sierra Madre. o 

Desaparecido: mga nawala sa kabangis 
sa balaod militar 


SN umalabot nga Agosto 30, pagadumdumon sa tibuok kalibutan ang Inter- 
national Day of the Disappeared (Adlaw sa mga Desaparecido). Niini nga 
adlaw, pagadumdumon ang liboan ka aktibista ug mga giilang “kaaway sa es- 
tado” nga gidagit ug pugos nga giwala sa mga pwersa sa estado isip estratehi- 
ya sa mga gubyerno aron magsabwag 0g teror sa tibuok katilingban. 


Matud sa International Conven- 
tion for the Protection of All Persons 
from Enforced Disappearance, ang 
pugos nga pagkawala maila nga kri- 
men batok sa katawhan kung kini gi- 
patuman isip kabahin sa malukpanon 
o sistematikong atake batok sa sibil- 
yang populasyon. Sa ingon, walay 
kinutuban ang kapuslanan sa mga 
kaso batok sa mga nagpatuman sa 
krimen, ug adunay katungod ang 
mga kapamilya sa mga biktima nga 
utingkayon ang kamatuuran sa mga 
pagkawala ug iduso nga hatagan sila 
og bayad-danyos. 

Sa Pilipinas, gatusan ang gidagit 
ug hingpit nang giwala sa balaod mi- 
litar ni Ferdinand Marcos Sr. Nare- 
kord sa Redemptorist Church sa 
Baclaran, Pasay City ang kapin 500 
ka biktima, samtang 783 ang anaa 
sa rekord sa William S. Richardson 
School of Law Library sa University 
of Hawaii. Nakalista didto ang re- 
kord sa paglapas sa tawhanong ka- 
tungod sa 101,458 nga biktima ila- 
lum sa balaod militar sa diktadur- 
yang Marcos, lakip ang 70,000 gipri- 
so, 35,000 gipailalum sa lain-laing 
porma sa tortyur, ug 3,256 gipatay o 
“salvaging” (lakip ang 2,520 nga na- 

Gessicat nawawala 


kasinati sa mangtas nga pamaagi sa 
pagpatay). 


Unang desaparecido ug uban pa 

Bisan sa wala pa ang balaod mi- 
litar, aduna nay unang kaso sa desa- 
parecido (pinulungang Espanyol sa 
“disappeared” o nawala). Gidagit sa 
mga ahente sa militar si Charlie del 
Rosario niadtong Marso 19, 1971. Si 
del Rosario usa sa mga nagtukod sa 
Kabataang Makabayan (KM) ug 
instruktor sa Philippine College of 
Commerce (Polytechnic University of 
the Philippines na karon). Adunay 
nagsulting gihulog siya sa dagat gi- 
kan sa helikopter sama sa “Operati- 
on Condor” sa Latin America niad- 
tong 1968 nga gidiriher sa US 
Central Intelligence Agency. 

Usa ka aktibong myembro usab 
sa College Editors' Guild of the Phi- 
lippines si Leticia Pascual-Ladlad, 
usa sa mga nagtukod sa UP Cultural 
Society sa University of the Philippi- 
nes-Los Baños sa Laguna (UPLB) ay- 
ha siya nahimong myembro sa Sa- 
mahang Demokratiko ng Kabataan. 
Ulahi siyang nakita niadtong Nob- 
yembre 1975. 

Usa ka organisador sa kabatan- 


Raman. nawawala Rizalina. nawawala 


onang estudyante si Ronald Jan F. 
Quimpo nga nangandoy nga mahi- 
mong syentista o inhinyero. Apan 
nausab kini human siya migradweyt 
sa Philippine Science High School ug 
pag-enrol sa UP. Ulahi siyang nakita 
niadtong Oktubre 29, 1977. 


“Southern Tagalog 10” 

Pinakailadong mga kaso sa desa- 
parecido mao ang giilang “Southern 
Tagalog 10.” Napulo sila ka aktibista, 
sagad anaa sa edad 20-25 nga gida- 
git sa mga ahente sa estado niadtong 
Hulyo 1977 sa Makati Medical Cen- 
ter sa Metro Manila. Matud sa say- 
say ni Bonifacio Ilagan, usa sa tigpa- 
tapok sa Campaign Against the Re- 
turn of the Marcoses in Malacañang 
(Carmma), kini ang usa sa pinakada- 
kung kaso sa pugos nga pagkawala 
ug pagpatay sa tibuok kasaysayan sa 
balaod militar ni Marcos Sr. 

Lakip sa ST 10 silang Cristina 
Catalla, Gerardo “Gerry” Faustino, 
Rizalina Ilagan, Ramon Jasul, 
Salvador Panganiban, Jessica Sales, 
Emmanuel Salvacruz, Virgilio Silva, 
Modesto “Bong” Sison ug Erwin de 
la Torre. 

Silang Sales ug Ilagan mga es- 
tudyante sa UPLB ug mga myembro 
sa KM ug Panday Sining. Si Ilagan, 
igsuon ni Boni Ilagan, mihawa sa 
unibersidad dihang gideklara ang 
balaod militar ug nahimong organi- 
sador sa komunidad. 

Ang pipila ka giilang desapa- 
recidos niadtong dekada 1970 nga 
nakaplagan ug nabuhian lakip sa 
mga nagsang-at og kaso batok sa 
diktador ug sa iyang nabiling kabta- 
ngan. Lakip kanila silang Elisa Tita 
Lubi (gidagit niadtong Hunyo 1975 
kauban silang Juan Andres Bue- 
naventura ug Johannes Baroso) ug 
Adora Faye de Vera (gidagit kauban 
silang Flora Coronacion ug Orlando 
Fidores niadtong Oktubre 1976). 
Niadtong 1995, lakip sila sa gitan- 
yagan sa korte sa US og $766 mil- 
yon isip danyos. JAG! 

Ang nagpadayong pakigbisog sa Lumad ug Moro 


Iy” sa balaod militar nahitabo ang pinakagrabeng pagpangawkaw sa 
mga lasang sa Far South Mindanao. Gatusan ka libong ektarya ang gi- 
tanyag ni Ferdinand Marcos Sr. sa iyang suud nga higala pinaagi sa Timber 


License Agreement sa gubyerno. 


Lakip sa gihatagan niya og lapad 
nga konsesyon mao ang Mindanao 
Lumber Development Company o Mi- 
ludeco (32,575 ektarya sa South Co- 
tabato), Greenbelt Wood Products 
(45,440 ektarya sa Sultan Kudarat) 
ug D.M. Consunji Inc. 
(DMCI) (150,000 ektarya sa Daguma 
Range nga nagsumpay sa mga pru- 
binsya sa South Cotabato, Sultan Ku- 
darat ug Maguindanao.) Langkub sa 
maong mga konsesyong ang mga yu- 
tang kabilin sa katawhang Moro ug 
mga Lumad nga B'laan ug T'boli sa 
South Cotabato, ug Tiruray, Dula- 
ngan-Manobo ug Lambiangan sa Sul- 
tan Kudarat ug Maguindanao. Ang 
Miludeco usa ka kumpanya sa pamil- 
ya Antonino samtang ang Greenbelt 
gipanag-iyahan ni Narciso Ramos, 
amahan ni Gen. Fidel Ramos. Si David 
M. Consunji usab nahimong myembro 
sa gabinete ug kroni sa diktador. 

Ang operasyon sa laging ang 
nag-andam sa dalan alang sa pagmi- 
na sa T'boli ug pipila ka mga lugar sa 
Daguma Range. Dayag ang pagpa- 
ngawkaw sa DMCI sa mina ug ba- 
handing kabilin sa karaang mga tribu 
nga nahimutang sa mga langub ug 
pipila ka sagradong lugar sa mga Lu- 
mad sa bukid sa Daguma. 

Sulod sa pipila ka dekada naka- 
konsentra sa lapad nga bukid sa ut- 
lanan sa Davao del Sur ug South Co- 
tabato ang pinakadakung operasyon 
sa laging sa rehiyon. Pinakadaku sa 
lima ka kumpanya nga nag-opereyt 
dinhi ang Habaluyas Logging Co. Gi- 
sulayan sa kumpanya nga sudlon ang 
teritoryo sa mga B'laan apan gisugat 
kini sa pag-alsa sa dakung kaliwatan 
sa Salnaong, Bong Mal ug S'banken. 

Sa pakigtinabangay sa mga yunit 
sa Bagong Hukbong Bayan (BHB) 
nga nag-opereyt sa lugar mas milig- 
on ang panaghiusa sa tribu luyo sa 
grabeng operasyong militar. Napu- 
gos ang mga kumpanya nga makig- 

negosasyon ug nagsaad nga ihunong 
ang pagpasulod sa militar. Napug- 
ngan sa mga tribu ang pagkaupaw sa 
nahabiling lasang sa ilang mga yu- 
tang kabilin. 

Human niini napalayas ang kum- 
panyang Davao Eastern Mining Cor- 
poration sa Alabel niadtong 1989. 
Nabawi usab sa mga B'laan sa Mala- 
patan ang kapin 500 ka ektaryang 
yuta nga kapin usa ka dekada nang 
giilog ug gikontrol sa burukratang si 
Pedro Acharon. 

Sa pagsulod sa 1990, misulbong 
ang pag-alsa sa mga T'boli batok sa 
pagpangulipon ug tiranikong paghari 
sa negosyanteng si Nocum. Kapin 
duha ka dekadang giangkon sa pa- 
milya Nocum ang yuta sa tribo sa 
Lakag. Niini nga panahon nahitabo 
ang mga pagmasaker ug pagpatay sa 
mga Lumad aron pugos silang papa- 
hawaon sa lugar. 

Nahimong lig-on nga pundasyon 
sa mga T boli ang giya ug suporta sa 
rebolusyonaryong kalihukan. Atuba- 
ngan sa bangis nga mga kumpronta- 
syon ug paggukod sa militar, naka- 
angkon og lapad nga suporta sa 
publiko ug simbahan ang pagnag-al- 
sa. Nagmalampuson ang mga T'boli 
sa pagpahunong sa operasyon sa 
rantso ug asyenda ug hingpit nga 
napalayas ang negosyante sa lugar. 

Nahimong inspirasyon ang pag- 
nag-alsa sa Lakag alang sa nagkala- 
pad nga oposisyon sa mina sa Kema- 
tu sa mga gamhanang burukrata ug 
nagharing hut-ong. Sa tabang sa 
masa, giatake sa BHB ang minahan. 
Gidis-armahan niini ang mga 
gwardya ug giguba ang iligal nga gi- 
tukod nga planta sa cyanide ug uban 
pang mga pasilidad. 

Niadtong dekada 1990 hangtud 
2015, miigting ang pakigbisog sa 
mga Lumad batok sa Tampakan 
gold-copper project. Mahinungdanon 
ang nahimong papel sa mga ligal nga 

demokratikong aksyong masa sa 
paglunsad og malukpanong kam- 
panya kontra-mina. Kadungan niini 
mikusog ang armadong pag-alsa sa 
masa ug misubsub ang mga aksyong 
punitibo sa BHB batok sa kumpanya 
ug mga gwardyang militar niini. 

Nababagan usab sa kalihukang 
Lumad ug mag-uuma ang plano sa 
rehimeng Arroyo nga ablihan ang 
lapad nga luna sa Davao del Sur ug 
Sarangani alang sa proyektong jat- 
ropha (tuba-tuba). 

Sa pipila ka mga lugar usab sa 
Sultan Kudarat, nakakab-ot og ta- 
lagsaong kusog ug kabaskog ang 
pagsukol sa mga Lumad sa giya sa 
rebolusyonaryong kalihukan. Sub- 
ling gilunsad sa mga grupong Dula- 
ngan-Manobo, Tiruray ug Moro ang 
ilang pagsukol batok sa pagpangilog 
og yuta ug pagpahimulos ni Con- 
sunji. Mikaylap ang ligal nga kalihu- 
kan ug kampanya batok sa opera- 
syon sa laging ug mina sa DMCI. 
Nagkighiusa usab ang BHB ug ar- 
madong pag-alsa sa masa sa pag- 
lunsad og kampanyang militar aron 
panalipdan ang yutang kabilin ug 
interes sa masa. [A6] 

Pagpaantus sa mga Adivasi sa India 


M alukpanong pagpangawkaw sa yuta ug pagpalayas sa mga Adivasi o lu- 
mad sa India ang ibunga sa ginapasiugdahang bag-ong balaod sa kinai- 


yahan sa rehimeng Narendra Modi. Dugang kini sa kanhi nang nasinati nga na- 
sudnong pagpangdaugdaug ug pagpahimulos sa mga Adivasi lakip ang heno- 
sidyo, iligal nga pag-aresto ug mga pag-atake ilalum sa kampanyang 
kontra-insurhensiya sa reaksyunaryong gubyerno sa nasudnon ug pang-esta- 


do (katugbang sa rehiyon). 


Gipasiugdahan sa rehimeng Mo- 
di, sa gisumiteng sugyot balaonon 
niadtong Hunyo 28, ang “pagpadali 
sa negosyo” sa dagkung kumpanya 
sa mina, laging ug uban pa sa mga 
lasang sa India. Gusto niining pa- 
paspason ang proseso sa pagkuha sa 
“permiso” aron masulod sa mga 
kumpanya ang mga lasang. 

Abunda ang yutang kabilin sa 
mga Adivasi sa iron, copper, bula- 
wan, zinc, lead, manganese, chromi- 
te ug bauxite. Dakung bahin sa ilang 
mga lasang kakuhaan sa troso, uling 
ug mga kahoy. Ginagamit usab ki- 
ning pastuhan ug uma sa dagkung 
plantasyon. 

Lakip ang mga multinasyunal 
nga kumpanyang Adanis ug Ambanis 
sa mga mapaburan sa pagluag sa es- 
tado sa India sa pagsulod sa mga la- 
sang niini. 

Tangtangon sa maong sugyot 
balaodnon ang nahabiling ligal nga 
katungod sa mga Adivasi ug komu- 
nidad nga panalipdan ang ilang yu- 
tang kabilin ug lasang. Sa sugyot 
balaodnon, dili na kinahanglang ku- 
haon ang pagtugot sa mga gram 
sabha (asembleya sa mga komuni- 
dad) aron sudlon ang langkub ni- 
lang kayutaan ug lasang. Tumong 
niining magtukod na lang 0g usa ka 
nasudnong komite nga mag-apruba 
sa usa ka proyekto ug isumite sa 
gubyerno sa estado alang sa lain 
pang proseso. 

Ang bag-ong balaod pagsemento 
lamang ug hingpit nga wad-ag ka- 
puslanan ang kanhi nang walay-ngi- 
pon nga mga balaod sa pagpanalipud 
sa katungod sa mga Adivasi sa kaba- 
nikanhan. Niadtong 2019, sa kinati- 
buk-ang 240 nga gisumiteng proyek- 
to sa sentral nga gubyerno, 193 na 
ang gihatagan og rekomendasyon sa 

kasamtangang komite sa pagsusi. 
Langkub niini ang 9,220.64 ka ektar- 
yang lasang alang sa mga proyek- 
tong kalsada, tren, mina, irigasyon, 
imprastruktura ug uban pa. 


Patung-patong nga pagpahimulos 

Kapin 8% sa kinatibuk-ang po- 
pulasyon sa India (104.2 milyon o 
halos susama sa populasyon sa Pili- 
pinas) ang mga Adivasi. Sila mga 
nasudnong minorya nga gilangku- 
ban sa gatusan ka mga lumadnong 
tribu nga mayorya anaa sa Central 
India. Ang mga Adivasi nanimuyo 
sa mga lasang (nga 1/4 sa tibuok 
teritoryo sa India) kung asa hugot 
nga nakasandig ang ilang pagpani- 
muyo. Dugay nang ginapadaplin ug 
ginabalewala ang ilang katungod sa 
mga rehimeng Hindutva (nasyuna- 
listang Hindu) ug Brahmanic (pina- 
kataas nga ang-ang sa sistemang 
caste o katilingbanong posisyon sa 
India.) 

Dugay nang ginapatuman sa 
reaksyunaryong estado ang heno- 


sidyo batok sa mga Adivasi. Sa kon- 
serbatibong banabana sa National 
Crime Records Bureau sa nasud, 
adunay 76,899 ka krimen batok sa 
mga Adivasi gikan 2011 hangtud 
2020. Lakip dinhi ang mga kaso sa 
pagpanglugos, pisikal nga pagpang- 
abuso ug pagpatay. Lakip ang pag- 
patay sa mga pwersa sa estado sa 
15 katawo sa Nulkatong, distrito sa 
Sukma niadtong Agosto 18. 

Niadtong Hulyo 2021, gipalayas 
sa gubyerno sa Madhya Pradesh, 
rehiyon sa sentrong India, ang mga 
komunidad sa mga lumad nga Bhil 
ug Barela gikan sa ilang yuta. Bag-o 
lang, gipalayas usab ang mga komu- 
nidad sa lumad sa Chhattisgarh 
hangtud Andhra Pradesh aron hata- 
gag dalan ang mga proyektong 
imprastruktura nga walay kapusla- 
nan kanila. 

Sa pipila ka mga lugar, pugos 
nga nagtukod og mga kampo sa pu- 
lis nga sistematikong nagalapas sa 
mga tawhanong katungod sa mga 
Adivasi. Ginatukod ang mga kampo 
sa Parvatpur sa Giridih district sa 
rehiyong Jharkhand, Silinger sa mga 
distritong Bijapur-Sukma ug uban 
pang erya. 

Gawas niini, gigamit sa sentral 
ug pang-estadong gubyerno ang 
Unlawful Activities (Prevention) Act 
ug uban pang mga balaod aron pig- 
oton, atakehon ug sumpuon dili la- 
mang ang mga Adivasi kundili bisan 
ang mga grupo ug personaheng na- 
gasuporta kanila. Tagdugay silang 
ginabalhog sa mga prisohan sa In- 
dia. 

Labaw kining migrabe ilalum sa 
Brahmanic Hindutva (pasismo batok 
sa mga minoryang relihiyon ug ubos 
nga grupo sa katilingban) nga rehi- 
men ni Modi. Dugang insulto, gitu- 
boy bag-o lang sa dominanteng par- 
tidong Bharatiya Janata (BJP) ni 
Modi isip pangulo sa nasud si Drau- 
padi Murmu nga usa ka "Adivasi." 
Kini aron pahumuton ang iyang pag- 
hari atubangan sa sunud-sunod nga 
pagpatay, pag-atake ug henosidyo 
sa mga Adivasi. [as] 

Lain-laing porma sa krisis ug pagsukol sa China 


B isan pugsong tabunan sa islogang “sosyalismo nga may kinaiyang Chine- 
se,” molutaw ra gihapon ang lain-lain dagway sa krisis ug pag-antus ug 
pagsupak sa masang mamumuo ug naghagong katawhan ilalum sa sistemang 


kapitalista sa China. 


Edukasyon alang sa dagkung 
kapitalista 

Gisugdan sa mga estudyante 
niadtong Hunyo 4, 2021 ang lihok 
protesta batok sa palisiyang itrans- 
porma ang pribadong pang-akade- 
mikong mga unibersidad ngadto sa 
mga eskwelahang bokasyunal. Naila 
usab ang mga kolehiyong pang-bo- 
kasyunal isip mga eskwelahan alang 
sa teknikal nga kahanas (sama sa sa 
TESDA sa Pilipinas). Ang maong pa- 
lisiya gipatuman niadto pang 2014 
aron tubagon ang panginahanglan 
sa mga kumpanya nga adunay mga 
proyekto sa ubang bahin sa kalibu- 
tan. 

Supak dinhi ang mga estudyante 
tungod kay walay nahimong konsul- 
tasyon, ug ilabina tungod kay ginai- 
la nila kini isip labaw pang pag-ubos 
sa kalidad sa edukasyon sukad nga 
mipahibalik ang kapitalismo sa na- 
sud. 

Unang naglunsad og protesta 
ang mga estudyante sa duha ka pru- 
binsya, nga gisundan dayon sa unum 
ka lain pa sa misunod nga mga ad- 
law. Liboan ka estudyante ang mi- 
salmot sa mga rali ug panawagang 
boykot sulod lamang sa pipila ka ad- 
law. Sa mga protesta niadtong Hun- 
yo 2021, daghan ang gikulata ug gi- 
dagit, gikasuhan ug giakusahang mi- 
gamit og iligal nga droga. Sama usab 
sa uban pang protesta sa katawhan, 
giakusahan silang nakigkusabo sa 
mga langyaw. 

Mahinungdanon ang pinakabag- 

ong protesta sa mga estudyante tu- 
ngod kay ginaingong kini na ang pi- 
nakadaku sukad ang mga protestang 
gipangulohan sa mga estudyante 
niadtong Hunyo 4, 1989 nga mi- 
sangpot sa Masaker sa Tiananmen. 


Pagpangulipon taliwala 
sa pandemyang Covid-19 

Niadtong Mayo, nataho nga du- 
ha ka beses nga miulbo ang pagsu- 
kol sa mga mamumuo sa pagpaan- 
tus kanila sa usa ka pabrika sa 
elektroniks sa Shanghai, ang pina- 
kadaku ug pinakalambo nga syudad 
sa China. 

Isip tubag sa gubyerno sa pada- 
yong pagkuyanap sa Covid-19 sa 
nasud, gipatuman niini sa syudad 
ang paglukong sa mga mamumuo 
aron padayon nga magtrabaho. In- 
gonman, wala niini nalikayan ang 
pagtinakdanay. Dugang sa restrik- 
syon sa lihok, dili usab makataru- 
nganon ang suhulan sa mga mamu- 
muo sa panahong nakalukong sila sa 
pabrika, ug kulang ang pagkaon ug 
uban pang suplay. Sa wala pa ang 
maong palisiya kanhi nang mas ubos 
pa sa minimum ang kasagarang su- 
hulan sa mga mamumuo sa Shang- 
hai. Kini ang nagduso sa mga mamu- 
muo nga suklan ang mga gwardya, 
bisan ang mga maton nga gipadala 
sa kumpanya. 

Tungod dili lang sa Shanghai ang 
langkub sa paglukong sa mga mamu- 
muo, gikatuuhan nga daghan pang 
pabrika sa nasud ang magprotesta. 

Sa misunod nga bulan, mga ma- 
mumuo sa sanitasyon ug koleksyon 
sa basura na usab ang nagprotesta. 
Gibarikadahan nila ang usa ka kal- 
sada sa syudad sa Changge sa pru- 
binsya sa Henan isip protesta sa dili 
paghatag sa ilang suhulan. Dihadi- 
hang gidagsang sa mga pulis ang 
mga mamumuo, nga maisugon usab 
nga misukol. 


Pagpangabuso sa mga bangko 

Sa Henan gihapon, nahitabo 
ang serye sa mga protesta sa mga 
depositor sa bangko niadtong Abril 
hangtud Hulyo. Midagsa ang mga 
depositor human mabalitaan nga 
dili na nila makuha ang ilang mga 
tinipigan. Sa protesta niadtong 
Hulyo, mikabat sa kapin 1,000 ang 
misalmot. Ug sama sa laing protes- 
ta, bangis usab nga gibungkag sa 
dakung ihap sa mga pulis ug maton 
ang han-ay sa mga depositor. Dag- 
han usab sa mga depositor ang gi- 
markahang adunay Covid-19 aron 
pugngang mogawas ug magprotes- 
ta. 

Pasiunang apektado sa serye sa 
“bank run” (tawag sa pagdagsa sa 
mga depositor aron mag-withdraw 
sa ilang tinigum) ang upat ka bang- 
ko, nga gibanabanang  aduany 
400,000 ka akawnt nga nagbalor og 
milyun-milyong dolyar. Giilang na- 
wala ang kwarta tungod kay gigamit 
kini sa mga bangko sa mga nabang- 
krap nga pamuhunan. 

Kasumpay kini sa mitumaw nga 
krisis sa pabalay sa nasud. Kapin 
300 ka proyektong pabalay sa kapin 
100 ka syudad ang nawad-an og 
pondo human ihunong sa mga kos- 
tumer ang pagbayad. Sa mga eryang 
urban sa China, sagad nga mokabat 
sa 78% sa personal nga tinigum sa 
katawhan ginagahin sa pagbayad sa 
pabalay sa wala pa kini makumple- 
to. Sama sa mga bangko, gigamit 
usab sa mga kapitalista sa pabalay 
ang kwarta sa mga kostumer sa 
ubang pamuhunan. Sa pasiunang 
banabana, mikabat kini og kapin 
5100 milyon. [29] 

